Studiranje u inozemstvu nije dio američke kulture.
No mama mi je predložila da odem u Španjolsku.
Bila sam 18-godišnja klinka.
Zvučalo je kao pustolovina.
Ne znam kad je sve postalo tako…
sjebano.
Bila sam najmlađa sudionica programa u Španjolskoj.
Američki studenti na razmjeni u Španjolskoj.
Studirala sam u Sevilli.
-Sevilla. -Sevilla.
Stigavši u Španjolsku, poželjele smo putovati.
Bok!
Preporučili su Discover Excursions.
OTKRIJ SEVILLU
Prvi smo put bili odrasle osobe.
Kad pogledam fotografije iz toga vremena, sve smo bile vrlo ranjive.
Dogodilo se nešto grozno, što ne mogu izgovoriti.
Nazvala me grčevito plačući.
Koji se vrag dogodio?
Sve to nije mi bilo nakraj pameti.
Događalo se godinama.
Na kraju je bilo 50-ak osoba.
Pomislila sam: „Ovo nije normalno.”
Kao da ste bili u sobi s vragom.
GRABEŽLJIVAC IZ SEVILLE
PRVA EPIZODA: PUTOVANJE
Zovem se Gabrielle Vega i imam 30 godina.
Najstarija sam od tri kćeri.
Odrasla sam u tipičnom američkom predgrađu.
Imali smo bicikle, stalno smo bili vani.
Bilo je to lijepo djetinjstvo.
Ja sam konjić, mama.
Moj je otac prva generacija u Americi.
Mama mi je iz New Jerseyja.
Nemam španjolskih korijena…
GABRIELLEINA MAJKA
…no suprugova obitelj ima duboke španjolske korijene.
Njegovi djed i baka bili su iz Asturije.
Mojim se roditeljima svidjela zamisao da odem u Španjolsku
i povežem se s obiteljskim korijenima.
Tako.
Sjećam se kako sam se pakirala večer prije.
Bila sam sama i…
uhvatila me sentimentalnost.
Počela sam pisati pisma.
Mislim da je to jedino pismo koje mi je ikad napisala.
Bilo je duboko.
Znali smo da je uzbuđena i da se ne boji.
Bilo je, znate…
Bio je to veseli ispraćaj.
Neću reći da je požalio,
no mislim da bi tata volio da nas je učio španjolski dok smo bile male.
Istraživao je gdje mogu naučiti najčišći španjolski.
I otkrio je da je to u Salamanci.
Zato sam odlučila otići onamo.
Ne znam, osjećala sam se kao da mi se otvorio čitav svijet
i da ću moći ostvariti sve što zamislim.
Nisam znala ništa o Salamanci.
Prelijepa je. Otkrijete nekakve sitnice…
Nalazite se s prijateljima kod sata na trgu.
Ondje se svi sastaju.
Samo dogovorite vrijeme i dođete.
Nisam znala piti. Nisam se znala ponašati.
Prvi sam put bila sama. Nisam govorila jezik.
Sve mi je bilo novo.
No sjećam se da sam se osjećala kao da prvi put vidim svijet u boji.
Stvarno mi se svidjelo.
I trudila sam se imati autentično iskustvo.
SVEUČILIŠTE U SALAMANCI
Bila sam s mladima od 21, 22, 23 godine.
Gledali smo kamo sve možemo putovati jer je Europa kompaktna.
Razmišljala sam o Francuskoj ili Maroku, Africi.
Kao: „Afrika, ne znam baš.”
No sve je to bilo izvedivo.
Oduvijek sam htjela otići onamo jer je toliko drukčiji.
Svi u našoj grupi znali su za Discover Excursions.
POSLOVNICA U SEVILLI
Imali su izlet u Maroko i mnogi su studenti bili s njima ondje.
Tražiš zabavno i jednostavno putovanje u Maroko?
S Discover Excursions putuj sigurno i otvori vidike.
Jaši na devi.
Kušaj ukusnu hranu.
I uživaj u suncem okupanoj beskrajnoj pustinji.
Vjeruj nam, iznenadit će te ono što ćeš doživjeti u Africi.
Nemoj samo putovati. Otkrivaj.
Bili smo glavno tržište za tu agenciju.
„Želiš ići u Maroko? Ovo je prava agencija za to.”
Imali su jak marketing, imali su naše fotografije.
Američki klinci na putu.
Da, Discover Excursions bila je legitimna agencija.
Dobro došli.
Otvoreni smo od ponedjeljka do petka od 10 do 20, za nas nema sieste.
Da, bili su vrlo profesionalni i cjenovno pristupačni.
I bilo je…
veselo, mladenačko okruženje.
Vodiči su bili mladi.
Svi iz programa odlučili smo ići zajedno.
Organizirali su nam put, itinerar po danima, bilo je…
Mislim da nas je išlo 200, bila je to ogromna grupa mladih.
Dva autobusa ili tako nešto. Bilo nas je mnogo.
Sjećam se kad nam je rekla da ide u Maroko.
Bili smo sretni zbog nje.
Znam da je bila uzbuđena.
Otputovali smo u Maroko
i putovali sjevernim dijelom zemlje.
Ajme!
Dojmilo me se koliko je lijep.
Ima nevjerojatne planine.
Arhitektura je nešto potpuno drukčije.
Moj je dojam bio da je glavni vodič Manuel.
Sjećam se da je Manuel
razgovarao s nama u busu.
Stajao je sprijeda i govorio
kako ćemo se sjajno provesti i raditi ovo i ono.
Djelovao je kao simpatična i vesela osoba.
U kasnim dvadesetima ili ranim tridesetima.
Činio se kao dobar tip koji će nas voditi
i koji je baš sretan što smo ondje.
Išli smo u plavi grad.
Posjetila sam one nevjerojatne tržnice.
Sjećam se koliko su me šokirali agresivni prodavači.
Bila sam s prijateljima i bili smo uzbuđeni
jer smo bili u nekom drugom svijetu.
Govorili su sve jezike.
Francuski, engleski, španjolski… Bilo je to intenzivno iskustvo.
I mirisi su bili intenzivni. Ne na loš način, samo…
Kao da sam na potpuno drukčijem mjestu.
Mislim da je bila subota, posljednja večer putovanja.
Zdravo, maco.
Baš je lijepo.
Trudili su se da se osjećamo ugodno ondje i naglašavali su sigurnost.
„Maroko nije baš siguran. Bolje nemojte izlaziti.
Hotel ima bar.”
Mislim da je bio na najvišem katu hotela.
„Ako želite piće, možemo otići gore.
Najbolje je da ne izlazite
jer noću ima opasnih dijelova, a velika smo grupa.”
Svima su nam rekli da ostanemo u hotelu.
Ashley, Nicole i ja otišle smo u bar.
Nas tri dijelile smo sobu.
Upoznala sam ih kroz program.
Sjećam se da sam zapalila s prijateljicama
kad se pojavio Manuel.
Rekao je: „Hoćete još jedno piće?”
„Da, baš smo krenule…”
I tad je predložio
da naruči šampanjac i da se družimo u sobi.
Kao, ništa posebno.
„Ja ću platiti, ne brinite se.”
Sve smo rekle: „Mislim, može.”
Uopće nisam razmišljala. Zvučalo mi je dobro.
Nas četvero otišli smo u našu hotelsku sobu.
Naručio je šampanjac u sobu.
On je otvorio vrata kad je šampanjac stigao.
Sjedili smo na krevetima i zafrkavali se.
Nas tri djevojke.
I…
I da, došao je do nas.
Imali smo nekakav komad namještaja.
Znate ono što bude ispred kreveta?
Ondje je stavio šampanjac. Bile smo iza njega na krevetima.
I počeo nam je točiti okrenut leđima.
Bilo je vrlo ležerno.
Vrlo prijateljska atmosfera.
I onda se sjećam
kako se njegova vibra počela mijenjati.
Htio je igrati nekakve igrice.
Počeo nas je ispitivati pitanja poput
s koliko smo ljudi spavale.
Onda je…
Počeo je predlagati
da svi zamijenimo majice ili da igramo „istina ili izazov”.
Onda je rekao: „Bi li vam smetalo da se malo raskomotim?”
I samo je skinuo hlače.
U gaćama je. Uzima jastuk i stavlja ga preko sebe.
Jebeno ne znam… Mislim si: „Koji kurac?”
Ali onda si to racionalizirate, kao…
Možda je to kulturološka razlika.
Možda je on samo drukčiji.
Ne znam.
Postala sam jako umorna. Jako, jako umorna i…
Pored ormara bio je pomoćni ležaj.
Ustala sam i otišla do ležaja.
Legla sam i ugasila se.
Nemam pojma koliko sam dugo spavala.
Sjećam se samo da sam se probudila,
a u sobi nije bilo nikoga.
Osjećala sam se skršeno.
Nikad se nisam tako osjećala.
Otad se nisam tako osjećala.
Kao da mi mozak i tijelo nisu surađivali.
Mozak mi je bio izuzetno usporen.
Ne znam što mi je bilo, potpuna iscrpljenost.
Kad sam ustala, oslanjala sam se na zid
i vukla noge jednu po jednu
da bih došla do kupaonice.
Kad sam otvorila vrata kupaonice…
Nicole, Ashley i Manuel bili su zajedno pod tušem.
One u majicama i donjem rublju, a on u gaćama.
Zatvorila sam vrata.
I pomislila sam: „Koji je to kurac bio?”
I onda…
Svi su pohitali van.
Gotovo kao da su bili posramljeni.
I onda sam ušla i sjela na zahod.
Bila sam okrenuta prema vratima.
I…
Sjećam se samo…
To me progoni svih ovih godina.
Sjećanje kako se vrata otvaraju,
kako mi prilazi njegovo međunožje i kako mi ga stavlja u usta.
A onda sam dobila udarac u glavu.
I onda sam se onesvijestila.
Probudila sam se ujutro.
Bila sam odjevena.
Moje cimerice Nicole i Ashley spavale su u svojim krevetima.
On nije bio u sobi.
Otišao je.
Osjetila sam jaku bol.
Sve me boljelo.
Otkrila sam pokrivač,
pogledala noge i…
Imala sam hlače. Pogledala sam koljena
i ugledala modrice.
Osjećala sam da nešto nije u redu. Sve me boljelo.
I osjećala sam se nekoordinirano i tromo.
Ustala sam,
otuširala se i oprala.
I one su se probudile.
Morale smo se spakirati
jer smo se to jutro vraćali u Španjolsku.
I sjećam se da sam se osjećala jebeno iscrpljeno.
Uzela sam svoje stvari.
Otišla sam u predvorje.
I sjela sam na kauč, bilo je jutro na dan odlaska.
Sjećam se da sam zabacila glavu
i zatvorila oči.
I vratila mi se slika…
otvaranja vrata i kako mi ga stavlja u usta.
I sjećam se da mi je postalo mučno.
Slika mi je bila tako jasna i živopisna, jednostavno grozno.
Tad sam shvatila što se dogodilo.
Najgore od svega…
Nisam se mogla slomiti.
Nisam mogla pošiziti.
Bila sam u drugoj zemlji.
Morala sam to istrpjeti.
Morala sam si govoriti: „Samo uđi u autobus. Sve će biti u redu.”
Manuel je bio na vratima autobusa kad smo polazili natrag za Salamancu.
Dok sam ulazila u autobus gledao je preko mene.
Kao da nisam…
Kao da sam nevidljiva, što mi nije smetalo.
Ali nisam plakala. Nisam…
Nisam nikako reagirala.
Samo sam se potpuno zatvorila.
Bila sam… prazna glava.
SEDAM MJESECI POSLIJE
Mislim da sam se vratila u SAD u svibnju 2014.
Sjećam se da sam plakala u avionu.
Jer si i dalje nisam mogla priznati što se dogodilo.
Kad se vratila
nije bila svoja.
Bila je nekako povučena i čudna.
Kad bismo je pitali što nije u redu, rekla bi: „Samo ne želim biti ovdje.
Ne želim biti ovdje.
Nisam se navikla na povratak u SAD.”
Našla sam da je to čest slučaj kod mladih koji su studirali u inozemstvu.
To se zove povratnička depresija.
Nije neuobičajeno da nisu svoji kad se vrate.
Tako nam je ona to predstavljala.
Najviše sam se bojala reći roditeljima
jer sam imala toliko…
Toliko…
Nisam htjela da znaju, razumijete…
Ja sam prvo dijete, njihova kći.
Ne poznajem nikoga kome se ovo dogodilo.
Nisam htjela da misle da su oni zakazali i dopustili da se to dogodi.
Bila je kod kuće samo mjesec dana,
a onda se trebala vratiti na studij.
Fakultet joj je bio sedam sati vožnje od naše kuće.
Nije pokazivala nikakav entuzijazam. Nula. Nije bila uzbuđena.
Bila sam jako depresivna.
Nikad se nisam susrela s takvom depresijom i…
Sve mi je postalo teško.
Sve mi je postalo izuzetno teško.
Počela sam razmišljati o samoubojstvu,
borila sam se s mislima da dignem ruku na sebe.
Zaključila sam da moram reći roditeljima.
„Gabby, moraš reći roditeljima što se zbiva.”
Bila sam vani. Bila je subota.
Bio je predivan dan kad je nazvala.
Rekla je da se vraća kući.
Pitala sam je zašto, što se dogodilo.
Odgovorila sam: „Silovana sam.
Bila sam silovana u Španjolskoj i želim kući.”
I…
Iskreno, dalje mi je sve u magli.
Nisam pitala što se dogodilo, samo sam rekla neka dođe.
Skrivala sam im to dvije i pol godine. Mislili su da sam samo depresivna.
Nisam ni slutila.
Kako to da nisam ni naslutila kao majka? Ali nisam.
Čak je i moja svekrva, abuela, rekla: „Misliš da joj se nešto dogodilo?
Možda se nešto dogodilo u Španjolskoj.”
Odgovorila sam: „Nije, ovo je sasvim normalno.”
Shvaćate? Kad se sjetim, ne mogu…
Čak je i ona prepoznala da Gabrielle nije ista.
Roditelji su mi otvorili vrata i samo…
Zagrlili su me, a zatim smo krenuli korak po korak.
Samo… Bila sam očajna.
Upravo mi je to trebalo.
Trebala sam svoju obitelj.
Morala sam si priznati da sam…
potiskivala sve…
Morala sam se suočiti s tim, priznati im
i prestati sama nositi taj teret.
Da.
Rekla je da je poznavala tu osobu, da je on turistički vodič,
vlasnik turističke agencije.
Razumijem kako se osjećala.
Nije htjela izgovoriti te riječi naglas
ili razgovarati o detaljima,
samo je htjela biti s nama u sigurnosti svoga doma.
Pitali su me želim li ga prijaviti policiji.
„Ne. Ne želim na policiju. Uopće ne želim razmišljati o tome.”
Samo sam se htjela sabrati i zaliječiti rane.
Da, bili su to teški trenuci.
Teško razdoblje.
DVIJE GODINE POSLIJE
25. SIJEČNJA 2018.
Umjetnica sam i grafička dizajnerica.
Godine 2018. bila sam apsolventica…
GABRIELLEINA PRIJATELJICA
…na Sveučilištu Florida State u Tallahasseeju.
Najgore iskustvo u životu bilo je za vrijeme studija.
NAJTUŽNIJI TRENUTAK U MOM ŽIVOTU
Izašla sam van i plakala.
Bio je to moj projekt.
Umjetnička instalacija o ljudskim iskustvima.
Njihovim najboljim i najgorim iskustvima.
Trebala se zasnivati na ideji
da smo oblikovani našim najboljim i najgorim iskustvima.
Osjećala sam se kao da je moj svijet stao.
Bila sam potpuno izgubljena.
Na Facebooku, Instagramu i drugim društvenim mrežama napisala sam
da tražim ljude voljne snimiti razgovor.
PROVODIM ISTRAŽIVANJE USPOMENA. POŠALJITE MI SVOJA ISKUSTVA.
Jedna od osoba koje su se javile bila je Gabrielle.
Poslala je audio snimku svog najboljeg i najgoreg dana.
25. SIJEČNJA 2025.
IZVOLI :)
Kad sam čula njezin najgori dan, nešto mi je…
Nešto mi je bilo poznato.
Ovo je Gabrielle. Odgovarat ću na tvoja pitanja.
Najtužniji trenutak u životu?
Vjerojatno kad su me silovali.
Bila sam sama u Maroku.
Ne sama. S dvije prijateljice.
I…
Išle smo s agencijom.
Vodič me zarobio i radio mi bolesne stvari.
Uglavnom, to je bilo teško za jednu 19-godišnjakinju.
Da, a nakon toga…
sve se…
promijenilo.
Više nisam bila dijete.
Nije izgovorila naziv agencije ni Manuelovo ime.
No imala sam nekakav predosjećaj
i to me ponukalo da joj se javim.
PUNO TI HVALA NA OVOM!
ZBILJA TO CIJENIM.
ŽAO MI JE ZBOG TOGA U MAROKU.
Odgovorila mi je: „Hvala što si mi poslala ovo.
Zaista to cijenim. Žao mi je zbog svega što ti se dogodilo.”
I onda sam je pitala zove li se agencija s kojom je išla
Discover Excursions.
Odgovorila je: „Da.”
Pitala me zove li se osoba u pitanju Manu.
Odgovorila sam: „Da.”
I tu me uhvatila panika, poludjela sam.
Znala sam da se nešto slično dogodilo jednoj drugoj curi.
Došla sam u Španjolsku na studentsku razmjenu 2017. godine.
Moja starija sestra preporučila nam je
Discover Excursions.
Htjeli smo ići u Maroko.
REZERVIRAJ!
I uvjereni ste
da će vodič paziti na vas kad ste s njima u inozemstvu.
Ajme!
Što je?
Sjećam se…
da su na tim putovanjima uvijek
jednu večer organizirali veliku zabavu.
Na kraju će to biti večer…
kad će napastovati djevojke iz naše grupe.
Vidjela sam da je čudan oko nje.
Jednostavno se…
zalijepio za Catherine.
Činilo mi se kao da je prati.
Stalno joj je bio blizu, stalno je razgovarao s njom.
Pitala sam Liz može li me spojiti s njom.
DA
PORUKA DODAJ KONTAKT
Zatim sam se javila toj djevojci.
Rekla je: „Da, Manuel me gurnuo na krevet
i pokušao se popeti na mene. Užasno sam se uplašila.
No čula sam da se nešto puno gore dogodilo
dvjema djevojkama na drugom putovanju s Discover Excursionsom.”
Onda sam tražila da me spoji s njima.
„Moram ih naći i razgovarati s njima.”
I…
Tako sam došla do Hayley i Carly.
28. SVIBNJA 2017.
Ispričale su mi da ih je…
obje opkolio u kutu sobe
na jednom od izleta Discover Excursionsa u Portugal.
CARLYN GLAS
Jako se trudio da obje nastavimo piti.
Htio je igrati istinu ili izazov.
Tražio je da ga ljubimo i plešemo za njega.
Jednu je primio za zapešće i nije puštao.
Silio ih je da ga diraju.
Tražio je da ga jedna dira dok ga druga ljubi.
Rekao nam je da ne možemo otići i ostaviti ga punoga spremnika.
Bile su izbezumljene.
Hayley se nekako izmigoljila od njega.
A kad mu je Hayley rekla da me pusti,
rekao joj je da me ne može pustiti
jer netko mora dovršiti posao.
Morala je otvoriti vrata i reći:
„Ako ne odjebeš odavde, reći ćemo svima što radiš.”
Pustio me.
Sljedeći ga dan nije bilo.
Drugi turistički vodiči
govorili su da je imao hitan slučaj u obitelji.
Kad sam pronašla te tri žene,
u mojoj se glavi dogodio potpuni zaokret.
Nazvala me plačući grozničavo.
„Radi to i drugim curama!”
Nije mi bilo jasno o čemu govori.
Vozila sam kući i razgovarala s mamom,
istovremeno planirajući što ću učiniti.
Čim sam došla kući počela sam objavljivati na Facebooku.
„Moj silovatelj i dalje napada cure. Ako znate nekoga tko ide u Španjolsku,
recite im da Manuel Blanco Vela iz Discover Excursionsa napada žene.
Molim vas, podijelite ovo. MeToo.”
Objavljivala sam bez prestanka.
Otišla sam i korak dalje.
Napisala sam jednu poruku.
PODIJELI
„Bok. Dugo se nismo čuli.
Moj silovatelj i dalje napada cure. Možeš li podijeliti moju objavu?”
Suludo.
Poslala sam je vjerojatno 200 ljudi.
Poruke putem Facebooka.
POŠALJI
Moj me tata preko veza u Miamiju spojio
s generalnim konzulom u španjolskom veleposlanstvu.
Otišla sam onamo i ispričala im što se događa i da sam našla sve te žene.
Sjećam se da je generalni konzul bio vrlo ljubazan.
Htio mi je pomoći, ali je bio kolebljiv.
Rekao mi je: „Nemoj izlaziti u medije s ovim.
Nemoj to nikome spominjati.”
Pitam se zašto nije htio da izađemo u medije s tim.
Jer je to loš publicitet za državu.
Odmah sam odlučila da ću učiniti upravo to.
NEW YORK 11. TRAVNJA 2018.
Bili smo u garderobi kad me uhvatila panika.
Mislila sam da ću se onesvijestiti.
-Jedna minuta! -Jedna minuta, ljudi.
Idemo odraditi dobru emisiju.
Sjećam se da sam stajala iza pozornice.
I samo sam počela jecati.
-Kamera tri… -Četiri, tri, dva, jedan.
I idemo uživo.
Slomila sam se. Tad mi je prišla i rekla:
„Radiš dobro djelo.
Ovo će ti pomoći i na kraju ćeš ga srediti.”
Pomislila sam:
„Ako Megyn Kelly tako kaže, jebi ga, moram to napraviti.”
I tako je izišla na pozornicu, a za njom i ja.
Sjećam se da sam je samo gledala.
Nešto me pitala,
ali doslovno se ne sjećam što sam rekla.
No navodno je dobro prošlo.
Suprug i ja pratili smo snimanje iz salona i bili smo iznimno ponosni na nju.
Već smo tada znali da će ovo biti nešto veliko.
Znala sam…
da ulazim na nepoznat teritorij.
Nisam imala pojma što…
Bila sam…
Nisam očekivala da će se ovako razviti.
Nakon emisije javilo mi se mnogo ljudi.
Telefon nije prestajao zvoniti.
Tijekom razgovora,
pokazali su sliku čovjeka kojeg sam znala kao Manua Whitea.
Uzviknula sam: „To je on!”
Gledala sam i pomislila: „Ne mogu vjerovati.”
Nisu mu spomenuli ime, no prepoznala sam Manua.
Sve se poklopilo kad sam čula Gabrielleinu priču.
Nije mi bilo ni nakraj pameti da bi to mogao biti Manu.
Sad je sve bilo jasnije.
Ali bila sam i…
nevjerojatno bijesna.
Kad sam saznala za Gabrielle,
postalo mi je jasno da je serijski grabežljivac
i da je on počinio ta nedjela i napade.
Tad sam shvatila da se ono što mi se dogodilo
nastavilo događati ženama godinama nakon toga.
A vjerojatno i godinama prije.
Govorila sam roditeljima: „Našla sam curu s Rhode Islanda.
Našla sam curu iz Virginije.
Našla sam dvije cure s Floride. Tri. Jednu iz New Yorka.”
A roditelji su mogli reći samo: „Isuse jebeni Kriste, mala.”
SEVILLA ŠPANJOLSKA
Ovo je dio priče zbog kojega…
sam se javila Gabrielle.
Toga dana…
Mislim da je to bilo početkom travnja.
Bila sam u uredu. Manua nije bilo.
Moj je posao bio…
BIVŠA DJELATNICA DISCOVER EXCURSIONSA
Na Facebooku su postojale grupe za studente na razmjeni.
Moj je posao bio svakoj osobi u grupi
poslati poruku s profila Discover Excursionsa:
„Dođi u Maroko. Izvoli kod za popust.”
Ugledala sam ga kako korača, na telefonu.
Prišao mi je i pozvao me kao i obično.
„Aubrey, idemo na ručak.
Moram ti reći što se događa.”
„Dobro”, rekoh.
Otišli smo na ručak.
Sjeo je i naručio kao i obično.
Uvijek je naručivao za nas.
Zatim je izašao i opet koračao dok je bio na mobitelu,
gotovo mahnito.
Napokon se vratio i sjeo. Nije mogao jesti.
I krenuo mi je objašnjavati:
„Pojavile su se neke djevojke
koje mi žele uništiti ugled, naštetiti mi
i iznuditi novac od mene.
Ne znam zašto to rade.
Ovo je užasno. Sirota moja obitelj.
Uništavaju mi ugled.
Ovo će shrvati moju mamu.”
Odgovorila sam: „Ajme. Da, ne mogu vjerovati.”
Pokušavao je izvrnuti priču.
Htio je da suosjećam s njim.
I…
Vratila sam se u ured, a on je otišao.
Pogledala sam tu epizodu The Today Showa.
I onda sam shvatila do koje je mjere to išlo.
Samo sam otišla.
Mislim da je sutradan ured već bio zatvoren.
Pomno pratimo slučaj koji se pročuo posljednjih tjedana.
Policija istražuje navode da je vlasnik agencije iz Seville
silovao desetke klijentica, većinom iz Sjedinjenih Država.
Studentica s Floride podnijela je prijavu
koja je pokrenula lavinu sličnih svjedočanstava.
Nalazimo se ispred sjedišta agencije,
koje je, kao što vidite, zatvoreno.
Pokušali smo razgovarati s direktorom,
koji zasad ne odgovara na medijske upite.
Zvao sam Discover Excursions. Nitko se nije javljao.
Bili su blizu redakcije, pa sam otišao osobno.
Zatvoreno. Nema nikoga unutra.
Našao sam broj Manuela Blanca.
Zovem ga.
Javlja se.
Kao sam rekao da zovem iz lista Diario de Sevilla, poklopio je.
Zatim sam mu poslao WhatsApp poruku.
Poslao je vrlo kratak odgovor.
„U ime naše agencije možemo reći da su to sve klevete i laži.
Nema nikakvih tužbi ni dokaza.
Tvrdnje su se proširile bez ikakve osnove.
O svemu su obaviješteni naši odvjetnici u SAD-u i Španjolskoj.”
To je bila poruka,
koju sam u cijelosti uključio u svoj članak.
Ljudi su mi počeli slati svašta.
Netko mi je poslao
snimku zaslona s Googlea gdje piše da je agencija trajno zatvorena i…
To je bilo jebeno sjajno.
Bilo je sjajno. Bilo je fenomenalno. Bilo je…
Dobro, sad više nema pristup djevojkama.
Jebi se. Jebeš tvoje prijatelje. Jebeš sve koji su te podržavali.
Jebi se.
I MENI SE TO DOGODILO
I MENE JE MANUEL SILOVAO
Većina je poruka stigla taj tjedan.
JA SAM JOŠ JEDNA NA TOM POPISU
Ali nisu stale pristizati.
Dobivala bih poruke od cura u stilu:
„Silovao je moju prijateljicu, ali se ona boji.”
NISI SAMA
„Silovao me, ali…”
„Ne želim reći obitelji. Ne znam što da radim.”
Hrpa ljudi obratila mi se želeći…
Ispričali bi mi sve.
U tom trenutku
nisam bila svjesna u što sam se upustila.
Sjećam se kad sam dobila tu poruku na Facebooku.
PRIJE 20 SEKUNDI
Pisalo je:
„Manuel Blanco Vela ubio mi je kćer.”
MANUEL BLANCO VELA UBIO MI JE KĆER.
Prijevod titlova: Filip Lažnjak ER.